CELEX: 62012CN0006
Language: et
Date: 2012-01-03 00:00:00
Title: Kohtuasi C-6/12: Eelotsusetaotlus, mille on esitanud Korkein hallinto-oikeus (Soome) 3. jaanuaril 2012 — P Oy

25.2.2012   
            
            
               ET
            
            
               Euroopa Liidu Teataja
            
            
               C 58/6
            
         Eelotsusetaotlus, mille on esitanud Korkein hallinto-oikeus (Soome) 3. jaanuaril 2012 — P Oy
   (Kohtuasi C-6/12)
   2012/C 58/09
   Kohtumenetluse keel: soome
   
      Eelotsusetaotluse esitanud kohus
   
   Korkein hallinto-oikeus
   
      Põhikohtuasja pooled
   
   
      Kaebuse esitaja: P Oy
   
      Menetluses osales: Veronsaajien oikeudenvalvontayksikkö
   
      Eelotsuse küsimused
   
   
               1.
            
            
               Kas seoses Soome tulumaksuseaduse artikli 122 lõikes 3 sätestatu taolise loamenetlusega tuleb ELTL artikli 107 lõikes 1 sätestatud valikulisuse tingimust tõlgendada nii, et ELTL viidatud säte välistab omaniku vahetumise korral kahjumi mahaarvamisõiguse andmise, kui ELTL artikli 108 lõike 3 viimases lauses mainitud menetlust ei ole järgitud?
            
         
               2.
            
            
               Kas valikulisuse tingimust tõlgendades tuleb eelkõige võrdlusrühma määratlemisel arvesse võtta Soome tulumaksuseaduse § 117 ja § 119 väljendatud üldreeglit, mille kohaselt on ettevõtjal kahjumi mahaarvamisõigus, või tuleb lähtuda omaniku vahetumisele kohaldatavatest sätetest?
            
         
               3.
            
            
               Kui ELTL artiklis 107 sätestatud valikulisuse tingimus loetakse a priori täidetuks, siis kas Soome tulumaksuseaduse § 122 lõikes 3 sätestatu taolist süsteemi õigustab see, et tegemist on maksusüsteemi olemusele omase mehhanismiga, mis on vältimatu näiteks maksustamise vältimise tõkestamiseks?
            
         
               4.
            
            
               Millist tähtsust omab võimaliku õigustuse ning maksusüsteemi olemusele omase mehhanismi olemasolu hindamise seisukohalt ametivõimude kaalutlusõigus? Kas maksusüsteemi olemusele omase mehhanismi puhul eeldatakse, et õiguse kohaldajal puudub igasugune kaalutlusõigus ja et erandi kohaldamise tingimused on õigusnormidega täpselt määratletud?